Både 18-årige Jesper Engström og ligeledes 18-årige Joachim Gustafsson har spillet på det svenske Distriktsholdet, ligesom begge har erfaring fra den svenske 1. division i flooball. - Vi har glædet os meget til at kunne præsentere Jesper og Joachim, de har nu været hernede et par gange, og er allerede faldet godt til, siger formand for Hot Shots Jeppe Bisgaard i en pressemeddelelse. - Vores opfattelse er, at vi i Jesper og Joachim igen har formået at knytte et par meget talentfulde svenske spillere til klubben. Optimismen stiger naturligvis et par grader -  med den sidste tilgang, har vi efterhånden en trup, der med en blanding af både talent og rutine, gerne skulle føre os opad i tabellen her i vores 20 års jubilæumssæson.

Opsummering:
Brønderslev Hot Shots har netop skrevet kontrakt med to unge svenskere, som skal hjælpe klubben med at få opfyldt ambitionerne i den kommende sæson.